CELEX: 62021CN0828
Language: el
Date: 2021-12-22 00:00:00
Title: Υπόθεση C-828/21 P: Αναίρεση που άσκησε στις 22 Δεκεμβρίου 2021 η European Union Copper Task Force κατά της αποφάσεως που εξέδωσε το Γενικό Δικαστήριο (πρώτο τμήμα) στις 13 Οκτωβρίου 2021 στην υπόθεση T-153/19, European Union Copper Task Force κατά Επιτροπής

14.2.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 73/31
            
         
      Αναίρεση που άσκησε στις 22 Δεκεμβρίου 2021 η European Union Copper Task Force κατά της αποφάσεως που εξέδωσε το Γενικό Δικαστήριο (πρώτο τμήμα) στις 13 Οκτωβρίου 2021 στην υπόθεση T-153/19, European Union Copper Task Force κατά Επιτροπής
      (Υπόθεση C-828/21 P)
      (2022/C 73/35)
      Γλώσσα διαδικασίας: η αγγλική
      
         Διάδικοι
      
      
         Αναιρεσείουσα: European Union Copper Task Force (εκπρόσωποι: I. Moreno-Tapia Rivas και C. Vila Gisbert, abogadas)
      
         Λοιποί διάδικοι στην αναιρετική διαδικασία: Ευρωπαϊκή Επιτροπή, Ευρωπαϊκό Κοινοβούλιο, Συμβούλιο της Ευρωπαϊκής Ένωσης
      
         Αιτήματα
      
      Η αναιρεσείουσα ζητεί από το Δικαστήριο:
      
                  —
               
               
                  να αναιρέσει την αναιρεσιβαλλόμενη απόφαση·
               
            
                  —
               
               
                  να εκδικάσει την προσφυγή ακυρώσεως και να αποφανθεί επί της ουσίας ή, επικουρικώς, να αναπέμψει την υπόθεση στο Γενικό Δικαστήριο προκειμένου αυτό να αποφανθεί επ’ αυτής·
               
            
                  —
               
               
                  να καταδικάσει την Ευρωπαϊκή Επιτροπή στα δικαστικά έξοδα της κατ’ αναίρεση δίκης.
               
            
         Λόγοι αναιρέσεως και κύρια επιχειρήματα
      
      Προς στήριξη της αιτήσεως αναιρέσεως, η αναιρεσείουσα προβάλλει τους εξής λόγους.
      Το Γενικό Δικαστήριο υπέπεσε σε πλάνη περί το δίκαιο όσον αφορά την έκταση του δικαστικού του ελέγχου και προσέβαλε το δικαίωμα της αναιρεσείουσας σε αποτελεσματική δικαστική προστασία.
      Το Γενικό Δικαστήριο παραβίασε την αρχή της απαγόρευσης της αυθαιρεσίας επειδή έκρινε ότι δεν ήταν αναγκαία εναρμονισμένη προσέγγιση όσον αφορά τα κριτήρια ΑΒΤ (ανθεκτικότητας, βιοσυσσώρευσης και τοξικότητας).
      Το Γενικό Δικαστήριο παραβίασε την αρχή της προφύλαξης και την αρχή της αναλογικότητας.
      Το Γενικό Δικαστήριο, κατά παράβαση του Κανονισμού Διαδικασίας, απέρριψε το αίτημα της αναιρεσείουσας για διορισμό πραγματογνώμονα.